Aheyyi n tmeɣra yettili-d kraḍ n wussan uqbel tameɣra, ass amenzu, ttawi-n lxeḍṛa ɣer uxxam n teslit, zzit, ssmid, igumma yemxallafen, lgazuz. Ass wiss sin, d ass n wurar n lḥenni, ass-nni ad yeqqen lḥenni yesli d teslit, tislit deg wass-nni ttawin-as wexxam-is taksiwt tacebḥant, swayes ara teddu d tislit, deg wass-nni yal tawacult ad tt-sečč ineɛṛuḍen-is, ass wiss kraḍ d ass n tmeɣra, ass-nni ad awi-n tislit ɣer wexxam-is, ad xeddmen tameɣra, ttaɛṛaden-d akk adrum-nsen, anda seččayen seksu s weksum, mi kfan asečči ɣef tamert tis kraḍ (03) n tmeddit, tilawin d yirgazen n udrum n yisli tt-ṛuḥun s zzedwa, urar, d teɣratin d lbaṛud, iwakken ad awin tislit, lamaɛna di taddart-a n At Ɛisa Uyeḥya ur d ttawi-n ara iḍebbalen ɣer taddart, acku d leḥṛam fell-asen, yal tikkelt mi ara ten-id awi-n ɣer taddart ad teḍṛu twaɣit di taddart.